ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1997 σχετικά με την έγκριση προγραμμάτων εξάλειψης της αναπλάσμωσης και των πιροπλασμώσεων στη Rιunion και της καουδρίωσης (cowdriose), καθώς και των πιροπλασμώσεων στη Μαρτινίκα, για το έτος 1998, τα οποία υπέβαλε η Γαλλία, και για τον καθορισμό της οικονομικής συμμετοχής της Κοινότητας (Το κείμενο στη γαλλική γλώσσα είναι το μόνο αυθεντικό) (98/46/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24 παράγραφος 6,

Εκτιμώντας:

ότι η απόφαση 90/424/ΕΟΚ προβλέπει ιδίως τη δυνατότητα χρηματοδοτικής δράσης της Κοινότητας για την εξάλειψη και την παρακολούθηση της καουδρίωσης (cowdriose), των πιροπλασμώσεων και της αναπλάσμωσης, οι οποίες μεταδίδονται από έντομα φορείς στα Υπερπόντια Γαλλικά Διαμερίσματα 7

ότι η Γαλλία υπέβαλε πρόγραμμα εξάλειψης της αναπλάσμωσης και των πιροπλασμώσεων στη Rιunion και πρόγραμμα εξάλειψης της καουδρίωσης και των πιροπλασμώσεων στη Μαρτινίκα 7

ότι, μετά από εξέταση, αποδείχθηκε ότι τα προγράμματα τα σχετικά με τη Rιunion και τη Μαρτινίκα πληρούν όλα τα κοινοτικά κριτήρια σχετικά με την εξάλειψη των νόσων, σύμφωνα με την απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό κοινοτικών κριτηρίων που εφαρμόζονται στις ενέργειες εξάλειψης και παρακολούθησης ορισμένων νόσων των ζώων (3), όπως τροποποιήθηκε από την οδηγία 92/65/ΕΟΚ (4) 7

ότι τα προγράμματα αυτά περιλαμβάνονται στον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν χρηματοδοτικής συμμετοχής της Κοινότητας το 1998, όπως καθορίστηκε από την απόφαση 97/681/ΕΚ της Επιτροπής (5) 7

ότι, λόγω της σημασίας του προγράμματος για την πραγματοποίηση των στόχων που έχει θέσει η Κοινότητα σε θέματα υγείας των ζώων, πρέπει να καθοριστεί η χρηματοδοτική συμμετοχή της Κοινότητας σε 50 % των εξόδων που αναλαμβάνει η Γαλλία με ανώτατο όριο 500 000 Ecu 7

ότι η οικονομική συμμετοχή της Κοινότητας χορηγείται εφόσον οι προβλεπόμενες ενέργειες πραγματοποιούνται και οι αρχές παρέχουν όλες τις απαραίτητες πληροφορίες στις προθεσμίες που προβλέπονται 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το πρόγραμμα εξάλειψης της αναπλάσμωσης και των πιροπλασμώσεων στη Rιunion, το οποίο υποβλήθηκε από τη Γαλλία, εγκρίνεται για την περίοδο από 1ης Ιανουαρίου έως 31 Δεκεμβρίου 1998.

2. Το πρόγραμμα εξάλειψης της καουδρίωσης και των πιροπλασμώσεων στη Μαρτινίκα, το οποίο υποβλήθηκε από τη Γαλλία, εγκρίνεται για την περίοδο από 1ης Ιανουαρίου έως 31 Δεκεμβρίου 1998.

Άρθρο 2

Η Γαλλία θέτει σε ισχύ, την 1η Ιανουαρίου 1998, τις νομοθετικές, κανονιστικές και διοικητικές διατάξεις για την υλοποίηση των προγραμμάτων που αναφέρονται στο άρθρο 1.

Άρθρο 3

1. Η χρηματοδοτική συμμετοχή της Κοινότητας καθορίζεται σε 50 % των δαπανών που βαρύνουν τη Γαλλία για την εφαρμογή των προγραμμάτων που αναφέρονται στο άρθρο 1 με ανώτατο όριο 500 000 Ecu.

2. Η χρηματοδοτική συνεισφορά της Κοινότητας χορηγείται μετά από:

- τρίμηνη υποβολή στην Επιτροπή έκθεσης σχετικά με την πρόοδο του κάθε προγράμματος, καθώς και τις δαπάνες που έχουν αναληφθεί,

- υποβολή στην Επιτροπή, το αργότερο την 1η Ιουνίου 1999, τελικής έκθεσης σχετικά με την τεχνική εκτέλεση κάθε προγράμματος που συνοδεύεται από δικαιολογητικά έγγραφα που αφορούν τις δαπάνες που έχουν αναληφθεί,

υπό τον όρο ότι έχει τηρηθεί η κοινοτική κτηνιατρική νομοθεσία.

Άρθρο 4

Η παρούσα απόφαση απευθύνεται στη Γαλλική Δημοκρατία.

Βρυξέλλες, 28 Νοεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 347 της 12. 12. 1990, σ. 27.

(4) ΕΕ L 268 της 13. 7. 1992, σ. 54.

(5) ΕΕ L 286 της 18. 10. 1997, σ. 11.